Държавен вестник, бр. 87, 2012 г., стр. 33

БРОЙ  87	
Д Ъ Р Ж А В Е Н  В Е С Т Н И К 	
СТР.  33  
12. „Ларва“ е ранен стадий в постембрио­
налното развитие на животно, който преми­
нава през видоизменяне (метаморфоза), за 
да достигне до възрастно животно. Ларвата 
може да изглежда по съвсем различен начин 
от възрастното животно и често има уникални 
структури и органи, което не се срещат при 
възрастната форма.
13. „Обект“ е сграда, съоръжения, група 
от сгради или други помещения и може да 
включва площ, която не е изцяло затворена 
или покрита, както и подвижното оборудване/
апаратура.
14. „Обект за отглеждане и/или достав­
ка на опитни животни“ е обект, в който се 
отглеждат и развъждат животни с цел да се 
използват в опити или който доставя животни 
за използване в опити.
15. „Обект, в който се провеждат опити 
с животни“ са обектите по чл. 153, ал. 1 от 
Закона за ветеринарномедицинската дейност.
16. „Опит“ е всяка манипулация, инвазивна 
или неинвазивна, която се прилага върху жи­
вотни с научноизследователска или учебна цел, 
с известен или неизвестен изход, което може 
да причини на животното болка, страдание, 
дистрес или трайно увреждане, равностойни 
на или по-големи от тези, които би причинило 
убождането с игла, в съответствие с добрата 
ветеринарна практика.
Това включва всяко действие, което има 
за цел или може да доведе до раждане или 
излюпване на животно или създаване и под­
държане на генетично модифицирана родова 
линия на животни при някое от тези условия, 
но изключва умъртвяването на животни с един­
ствена цел използване на органи или тъкани 
от тях. В обхвата на понятието се включват 
и тези манипулации, които се извършват с 
прилагане на анестезия или аналгезия върху 
животните. Зоотехническите и клиничните 
ветеринарномедицински манипулации, вклю­
чително евтаназия и маркиране на животните, 
не се считат за опит.
17. „Опити, класифицирани като леки“ са 
опити върху животни, вследствие на които 
е възможно животните да изпитат кратко­
трайна лека болка, страдание или дистрес, 
както и опити, които не влошават съществено 
благосъстоянието или общото състояние на 
животните.
18. „Опити, класифицирани като средни“ 
са опити върху животни, вследствие на които 
е възможно животните да изпитат кратко­
трайна средна болка, страдание или дистрес 
или дълготрайна лека болка, страдание или 
дистрес, както и опити, които има вероятност 
да причинят средно влошаване на благосъсто­
янието или общото състояние на животните.
19. „Опити, класифицирани като тежки“ са 
опити върху животни, вследствие на които е 
възможно животните да изпитат силна болка, 
страдание или дистрес или дълготрайна средна 
болка, страдание или дистрес, както и опити, 
които има вероятност да влошат сериозно 
благосъстоянието или общото състояние на 
животните.
20. „Опити с необратим край“ са опити, 
които се извършват изцяло с прилагане на 
обща анестезия, без възможност за връщане 
в съзнание на животното.
21. „Опитни животни“ са животни, използ­
вани и които ще се използват за научноизсле­
дователски, учебни и експериментални цели.
22. „Питомни животни“ са породи живот­
ни, целенасочено селектирани за нуждите и 
потребностите на човека, които са морфоло­
гично, биологично, физиологично и етоло­
гично отдалечени от дивия вид, от който са 
произлезли.
23. „Подходящо анестезирани животни“ 
са животни, които са лишени от усет за 
болка чрез прилагане на анестезия (местна 
или обща) с ефективност, съответстваща на 
добрата ветеринарна практика.
24. „Собственик или управител на обект, 
в който се провеждат опити с животни 
(ползвател)“ означава всяко физическо или 
юридическо лице, което с цел печалба или 
не използва животни в опити.
25. „Помещения за настаняване на живот­
ните“ са помещения, в които животните се 
настаняват за отглеждане, за размножаване 
или по време на провеждането на опит.
26. „Принцип на заместване“ е използва­
нето на друг научнозадоволителен метод или 
стратегия за изпитване, които не са свързани 
с използване на живи животни, вместо даден 
опит, който включва използването на животни.
27. „Принцип на намаляване“ е гаранти­
раното намаляване до минимум на броя на 
използваните при проекти животни, без да 
се засягат целите на проекта.
28. „Принцип на облекчаване“ е гаранти­
раното облекчаване на развъждането, нас­
таняването и грижите, както и на методите, 
използвани при опитите, като се премахва или 
намалява до минимум всяка възможна болка, 
страдание, дистрес или трайно увреждане на 
животните. Облекчаването е намаляване на 
силната болка при животните чрез създаване 
на среда, която е подходяща за свободна изява 
на техните поведенчески и физиологични нуж­
ди, чрез подобряване на експерименталните 
процедури, както и развитие на неинвазивните 
методи на изследване, прилагане на анестезия 
и аналгезия преди, по време и след (ако е 
нужно) на опита.
29. „Проект“ означава работна програма, 
имаща определена научна цел и която включ­
ва прилагането на един или повече опити с 
животни.